|  |  |
| --- | --- |
|  |  |
| Kliimaministeerium Majandus- ja Kommunikatsiooniministeerium Rahandusministeerium Tarbijakaitse ja Tehnilise Järelevalve Amet Keskkonnaministeeriumi Infotehnoloogiakeskus | [Registreerimise kuupäev] nr [Registreerimisnumber] |

Liikme nimetamine tuumaregulaatori loomise töörühma

Tuginedes tuumaenergia töörühma 30.12.2023 avaldatud lõpparuandele, otsustas Riigikogu 12.06.2024 [toetada](https://www.riigiteataja.ee/akt/315062024003) Eestis tuumaenergia kasutuselevõtu ettevalmistamist ning selle jaoks sobiva õigusraamistiku loomist (Riigikogu otsus „Tuumaenergia Eestis kasutuselevõtu toetamine“, RT III, 15.06.2024, 3). Tuumaenergia kasutuselevõtu edasiste arutelude juhtimiseks ning võimaliku kasutuselevõtu ettevalmistamiseks moodustati 26. novembril kliimaministri käskkirjaga nr 1-2/24/470 tuumaenergia juhtrühm. Juhtrühma juurde moodustatakse Keskkonnaameti eestvedamisel tuumaregulaatori loomise töörühm, mille eesmärgiks on tuumaregulaatori loomiseks ettevalmistavate tegevuste teostamine.

Tuumaregulaator on sõltumatu asutus või valitsusorgan, kelle ülesandeks on tuumaohutuse, kiirguskaitse, tuumajulgeoleku ning tuumaenergia ja -materjalide ohutu kasutamise järelevalve. Regulaator tagab, et tuumarajatised ja -tegevused vastavad kehtivatele seadustele, määrustele ja ohutusstandarditele, kaitstes seeläbi inimesi ja keskkonda. Regulaatoril on õigus väljastada, muuta, peatada või tühistada lubasid, teostada inspekteerimisi ning nõuda vajalike parandusmeetmete rakendamist.

Tuumaregulaatori loomise töörühma peamised ülesanded on:

1) määrata tuumaregulaatori roll ja asukoht riiklikus juhtimis- ja järelevalvesüsteemis;

2) tuumaregulaatori juhtimis- ja kvaliteedikäsiraamatu koostamine;

3) tuumaregulaatori värbamisplaani koostamine;

4) tuumaregulaatori eelarveprognoosi koostamine;

5) Vabariigi Valitsusele tuumaregulaatori loomise ettepaneku eelnõu koostamine.

Tuumaregulaatori loomise töörühm lähtub enda töös eelkõige tuumaenergia töörühma [lõpparuandest](https://kliimaministeerium.ee/sites/default/files/documents/2023-12/Tuumaenergia%20t%C3%B6%C3%B6r%C3%BChma%20l%C3%B5pparuanne.pdf) ning selle asjakohastest alusanalüüsidest (nt „[Tuumaenergia töörühmale inimressursside arendamise strateegia koostamine ja regulatiivse raamistiku kaardistamine](https://kliimaministeerium.ee/sites/default/files/documents/2023-07/Tuumaenergia%20t%C3%B6%C3%B6r%C3%BChmale%20inimressursside%20arendamise%20strateegia%20koostamine%20ja%20regulatiivse%20raamistiku%20kaardistamine%20%282%29.pdf)“), mis on leitavad [Kliimaministeeriumi koduleheküljelt](https://kliimaministeerium.ee/elurikkus-keskkonnakaitse/kiirgus/tuumaenergia-tooruhm) ning järgib Rahvusvahelise Aatomienergiaagentuuri väljaande [*Milestones in the Development of a National Infrastructure for Nuclear Power*](https://www-pub.iaea.org/MTCD/Publications/PDF/PUB2073_web.pdf) peatükki 3.7 (*Regulatory Framework*).

Töörühm teeb igakülgset koostööd juhtrühma juurde moodustatavate teiste töörühmadega (õigusloome töörühm, pädevuste arendamise töörühm), kaasab vajadusel oma töösse eksperte (mh IAEA konsultante), hindab eksperthinnangute, analüüside ja uuringute vajadust ja korraldab nende tellimise.

Tuumaregulaator peaks juhtrühma kinnitatud ajakava kohaselt tööd alustama 1. jaanuar 2027. Tuumaregulaatori loomise töörühm lähtub oma tegevustes järgmistest tähtaegadest:

1) töörühma tegevuse alustamine: jaanuar 2025;

2) kokkuvõtva raporti esitamine tuumaenergia juhtrühmale heakskiitmiseks: 31. detsember 2025.

Töörühma täpsemad ülesanded ja tähtajad määratakse töörühma töökorralduses, mis võetakse vastu töörühma esimesel kohtumisel konsensusliku otsusena.

Palume Teil nimetada tuumaregulaatori loomise töörühma oma asutuse esindaja(d) hiljemalt 08.01.2025. Küsimuste korral palun pöörduge kliima- ja kiirgusosakonna juhataja Monika Lepassoni poole (e-post: [monika.lepasson@keskkonnaamet.ee](mailto:monika.lepasson@keskkonnaamet.ee), telefon: 5664 2976).

Lugupidamisega

(allkirjastatud digitaalselt)

Rainer Vakra

peadirektor

Monika Lepasson 5664 2976

monika.lepasson@keskkonnaamet.ee